קתי פרימן

קתרין "קתי" אסטריד סאלום פרימן, מדליה (OAM) (באנגלית: Catherine Astrid Salome "Cathy" Freeman, OAM, נולדה ב-16 בפברואר 1973) היא אתלטית אוסטרלית ממוצא אבוריג'יני, אלופה אולימפית ופעמיים אלופת עולם בריצת 400 מטר. בעלת התוצאה השישית בטיבה בעולם בריצה זו בכל הזמנים.

פרימן זכתה בכבוד להדליק את הלפיד האולימפי בטקס הפתיחה של אולימפיאדת סידני. בשנת 1998, נבחרה לאשת השנה של אוסטרליה , בשנת 2000 זכתה במדליית הספורט האוסטרלית  ובשנת 2001 זכתה במדליית מסדר אוסטרליה.

 ביוגרפיה 
פרימן נולדה בסלייד פוינט, מאקיי קווינסלנד. היא החלה להתאמן בגיל צעיר תחת הדרכתו של אביה החורג ברוס ברבר.

בתחרויות האתלטיקה של משחקי חבר העמים שנערכו באוקלנד שבניו זילנד בשנת 1990 זכתה פרימן במדליית זהב בריצת שליחות 4x100 מטר בתוצאה של 43.87 שניות. 1990 Commonwealth Games

באולימפיאדת ברצלונה (1992) סיימה פרימן במקום שביעי בריצת שליחות 4x400 מטר בתוצאה של 3:26.42 דקות. בנוסף, היא סיימה במקום 17 בריצת 400 מטר בתוצאה של 51.52 שניות.

בתחרויות האתלטיקה של משחקי חבר העמים שנערכו בוויקטוריה שבקנדה בשנת 1994 זכתה פרימן בשלוש מדליות, שתיים זהב ואחת כסף. מדליות זהב בריצת 200 מטר בתוצאה של 22.25 שניות ובריצת 400 מטר בתוצאה של 50.38 שניות ומדליית כסף בריצת שליחות 4x100 מטר בתוצאה של 43.43 שניות. Athletics at the 1994 Commonwealth Games

באליפות העולם באתלטיקה שנערכה בגטבורג שבשוודיה בשנת 1995 זכתה פרימן במדליית ארד בריצת שליחות 4x400 מטר בתוצאה של 3:25.88 דקות, אחרי המנצחת ארצות הברית (3:22.29 דקות). נוסף לכך, היא סיימה במקום רביעי בריצת 400 מטר בתוצאה של 50.60 שניות, אחרי המנצחת מארי-ז'וזה פרק מצרפת (49.28 שניות).

באולימפיאדת אטלנטה (1996) זכתה פרימן במדליית כסף בריצת 400 מטר בשיא אישי של 48.63 שניות, אחרי מארי-ז'וזה פרק שקבעה שיא אולימפי חדש של 48.25 שניות ולפני פלילט אוגונקויה מניגריה (49.10 שניות). נוסף לכך, היא סיימה במקום 11 בריצת 200 מטר בתוצאה של 22.78 שניות.

באליפות העולם שנערכה באתונה שביוון בשנת 1997 זכתה פרימן במדליית זהב בריצת 400 מטר בתוצאה של 49.77 שניות.

באליפות העולם שנערכה בסביליה שבספרד בשנת 1999 זכתה פרימן במדליית זהב בריצת 400 מטר בתוצאה של 49.67 שניות והגנה על תוארה. נוסף לכך, היא סיימה במקום שישי בריצת שליחות 4x400 מטר בתוצאה של 3:28.04 דקות, המנצחת הייתה רוסיה (3:21.98 דקות).

באולימפיאדת סידני (2000) זכתה פרימן במדליית זהב בריצת 400 מטר בתוצאה של 49.11 שניות, לפני לוריין פנטון מג'מייקה (49.58 שניות) וקתרין מרי מבריטניה (49.72 שניות). נוסף לכך, היא סיימה במקום רביעי בריצת שליחות 4x400 מטר בתוצאה של 3:23.81 דקות, המנצחת הייתה ארצות הברית (3:18.54 דקות) ובמקום שישי בריצת 200 מטר בתוצאה של 22.53 שניות, המנצחת הייתה פולין דייוויס-תומפסון מבהאמה (22.27 שניות).

בתחרויות האתלטיקה של משחקי חבר העמים שנערכו במנצ'סטר שבאנגליה בשנת 2002 זכתה פרימן במדליית זהב בריצת 4x400 מטר בתוצאה של 3:25.63 דקות. Athletics at the 2002 Commonwealth Games

 קישורים חיצוניים 





הערות שוליים

קטגוריה:אצניות אוסטרליות
קטגוריה:אלופות עולם באתלטיקה
קטגוריה:מדליקי הלפיד האולימפי
קטגוריה:מסדר אוסטרליה: מקבלי מדליה
קטגוריה:זוכי פרס איש השנה של אוסטרליה
קטגוריה:זוכי מדליית הספורט האוסטרלית
קטגוריה:אתלטיות באולימפיאדת ברצלונה (1992)
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:מעוטרי המסדר האולימפי
קטגוריה:זוכי פרס ארתור אש
קטגוריה:זוכי פרס לוריוס: ספורטאית השנה
קטגוריה:אלופות אולימפיות אוסטרליות: אתלטיקה
קטגוריה:זוכות מדליית כסף אולימפית אוסטרליות: אתלטיקה
קטגוריה:אלופות אולימפיות: ריצת 400 מטרים
קטגוריה:אוסטרליות שנולדו ב-1973
קטגוריה:אוסטרלים שנולדו ב-1973